B15-vitamiin

{{PEALKIRI:B15-vitamiin}}

B15-vitamiin ehk pangaamhape ehk antianoksiline vitamiin on vesilahustuv ja väga ebapüsiv glükoonhappe ja dimetüülglütsiini ester, mis tänapäeval ei kuulu IUNS-i vitamiinide nomenklatuuri. 

Avastuslugu
Ernst T. Krebs seenior ja tema poeg Ernst T. Krebs juunior eraldasid 1948. aastal riisikliidest (ingl k rice bran) keemilise ühendi, koos sellega avastasid nad ka aprikoosiseemnest B17-vitamiini. 

Hiljem leidsid nad, et seda looduslikku ühendit saab eraldada peaaegu kõikidest seemnetest (taimede kaudu).L.Torrey, When is a vitamin a non-fuel nutrient, New Scientist, 1.06.1978, nr 1105, Google`i ajakiri Avastatud keemilise ühendi patenteerisid nad 1950. aastal USA-s ning nimetasid pangaamhappeks e B15-vitamiiniks.L.Torrey, When is a vitamin a non-fuel nutrient, New Scientist, 1.06.1978, nr 1105, Google'i ajakiriE. T. Krebs, Vitamin B15 (pangamic Acid): Properties, Functions and Use, Russian Publication by Science Publishing House, Moskva, U.S.S.R., 1965T. E SIONG, A. RASAD, PANGAMIC ACID (VITAMIN B15) I. The Actual State of Research, 1979, Journal of the Malaysian Pharmaceutical Society, 6(1):22-27. 1979, . B15-vitamiin muutus pärast avastamist oluliseks ravikomponendiks paljude haiguslike seisundite nagu skisofreenia, alkoholism jne ravil. B15-vitamiini hakati tootma ja turustama kui vitamiinipreparaati ning seda sai osta apteekidest.

Aastal 1952 pakkus Krebside avastus suurt huvi NSV Liidu Teaduste Akadeemia teadlastele ja algatati ulatuslik uuring (hinnangulise maksumusega üle 6 miljoni USD). Uuringu tulemused avaldati 1965. aastal ja need tõestasid, et pangaamhappel on täpselt määratud raviprogrammiga mõju paljudele haiguslikele seisunditele.

Aastaid hiljem püüti tuvastada looduslikku pangaamhapet ja selle biotoimet sünteetilistes vitamiinipreparaatides, kuid see ei andnud tulemusi.L.Torrey, When is a vitamin a non-fuel nutrient, New Scientist, 1.06.1978, nr 1105, Google'i ajakiri,ingl k, T. E SIONG, A. RASAD, PANGAMIC ACID (VITAMIN B15) I. The Actual State of Research, 1979, Journal of the Malaysian Pharmaceutical Society, 6(1):22-27. 1979 

Aastakümned hiljem mainiti B15-vitamiini küll erialakirjanduses, kuid pigem hoiatavalt: et sel puudub inimorganismis oluliselt mõõdetav toime ning selle puudumisega ei osata seostada ei haiguslike seisundite tekkimist ega ka ravimist ning seega ei kuuluvat see vitamiinide klassi.W. Friedrich, "Vitamins", 1988, ISBN 3-11-010244-7G. F. Combs, Jr., "The Vitamins. Fundamental Aspects in Nutrition and Health", 4. trükk, 2012, ISBN 978-0-12-381980-2, 

Ameerikas lisati B15-vitamiin 2006. aastal FDA keelatud ainete nimekirja.Dr. J.Starr Hull, The Forbidden Vitamin B15, 2006

Saamine ja omandamine
Inimene võib saada pangaamhapet nii taimse kui ka loomse toiduga, millest vitamiin imendub organismi peensooles. B15-vitamiini varude kohta organismis ja metabolismist on vähe teada, kuid oletatakse, et sarnaselt teiste B-rühma vitamiinidega ei vaja organism seda suurtes kogustes, pigem kofaktorina rakusisesel metabolismil (signaliseerimissüsteemis), osaledes sel viisil mõnda aega ringluses. 

Taimsed depood
B15-vitamiini allikaks on mandlid (koos koorega), kaunviljad (eriti läätsed), kõrvitsaseemned, seesamiseemned, täisterariis, õllepärm jms. Suur kogus pangaamhapet leidub ka kikerherne (Cicer Arietum) seemnetes. C.P. Khare, "Indian Medicinal Plants: An Illustrated Dictionary", lk 145-146, 2007, ISBN 978-0-387-70637-5, Google'i raamatu veebiversioon

Loomsed depood
Härja veri ja hobuse maks. T. E SIONG, A. RASAD, PANGAMIC ACID (VITAMIN B15) I. The Actual State of Research, 1979, Journal of the Malaysian Pharmaceutical Society, 6(1):22-27. 1979,

Kliiniline meditsiin
Meditsiinis kasutatakse pangaamhappe preparaate süstelahusena. Oletatavasti sobivad lihasesüstid lihaskoe (sh südamelihase) talitluse ergutamiseks. 

Biofunktsioonid
Pangaamhappe toime kohta tehakse esialgu vaid oletusi. See võib olla "liikuvate" metüülrühmade doonoriks koliini, fosfatidüülkoliinide, kreatiini jt sünteesis. See suurendab organismi hapnikutarbimist lihaskoes (väheneb aeroobne glükolüüs ja piimhappe kuhjumine), soodustab südamelihase tööd ja glükoosi oksüdeerumist, stimuleerib närvisüsteemi ja näärmeid.

Üle- ja alatarbimine
Pole teada B15-vitamiini alatarbimisest tingitud pangaamhappe defitsiiti. Oletatakse, et defitsiit võib põhjustada rakuhingamise intensiivsuse ja südamelihase töövõime langust, samuti näärmete ja närvikoe kahjustusi ning rasvinfiltratsiooni maksas.
Ka ületarbimise kohta on vähe teada. Korduval lihassüstil peaks ohutu annus jääma 2–10 mg piiridesse.

Alternatiivmeditsiin
Vaatamata B15-vitamiini keelustamisele USA-s propageerivad sealsed alternatiivravi tunnustatud spetsialistid siiski B15-vitamiini paljude inimorganismi haiguslike seisundite ravis ja ennetamisel; eriti oluliseks peetakse selle rolli neerupealise (neerupealiseid teatakse meil tavaliselt stressi sündroomi kaudu) töö toetamises ja reguleerimises.J. Starr Hull (2006) The Forbidden Vitamin B15

Lynne McTaggart kirjeldab oma raamatus "The Cancer Handbook : What's Really Working (What Doctor's Don't Tell You)" lisaks teistele loodusravi komponentidele ka B-rühma vitamiinide (sh B15-vitamiini) olulist rolli pahaloomuliste kasvajate (vähktõve) alternatiivravis.

Vaata ka
Vesilahustuvad vitamiinid
Ensüümid

 Viited 

 Kirjandus 
Lynne McTaggart, The Cancer Handbook : What's Really Working (What Doctor's Don't Tell You), 2000, ISBN 978-1890612184

Kategooria:Vitamiinid